Endnu en fantastisk hjemmeside fra Online-Results A/S

## Kunde: Real Skin

## Ønsket URL: [www.realskin.dk](http://www.realskin.dk)

## Navn på produktionsmappe: T:\Realskin\Hjemmeside

|  |  |  |  |
| --- | --- | --- | --- |
| Farver/design Kunden kan rigtig godt lide denne hjemmeside <http://eraze.no/>, som er lys og enkel i udtrykket og på den måde henvender sig til målgruppen (målgruppen er primært kvinder – tænk wellness). Mit umiddelbare bud er derfor, vi kan bruge samme template som til <http://unitech-isolering.com/>, men jeg er åben for forslag.  Vi skal bruge lyse farver, men samtidigt må hjemmesiden gerne passe til stilen i klinikken, hvor alt er meget enkelt og stilrent og holdt i hvidt og sort (se eventuelt billeder fra klinikken på Facebook <https://www.facebook.com/RealSkinDenmark/photos_stream?ref=page_internal>).  Vi skal kort sagt bruge farverne fra logoet, men siden skal være lys og venlig. |  |  |  |
| Forside Se nedenfor. |  |  |  |
| Struktur  * Forside * Tatoveringsfjernelse * Cover Up * Anti-aging / Rynkereduktion * Akne ar * Pigmentfejl * Råd & Pleje * Priser * FAQ * Om os * Kontakt |  |  |  |
| Trust Icons  * Gratis konsultation [knap med link til siden ’Kontakt’] * PicoSure - nyeste, bedste og mest sikre teknologi [evt. billede af laseren (se mappen eller tag noget fra <http://www.cynosure.com/product/picosure/>)] * 2-3 gange hurtigere [trust skal linke til billede ’klasser’ (ligger i mappen ’Hjemmeside’)] * Eneste klinik i Danmark * 100 % fokus på hygiejne |  |  |  |
| Lille profiltekst (øverste trust icon) Hos Real Skin kan du få fjernet eller lysnet din tatovering eller få en kosmetisk behandling med verdens bedste og mest sikre laserteknologi - PicoSure. Kontakt os og hør nærmere! |  |  |  |
| Referencer  * Ingen |  |  |  |
| Kontaktboks **Book en gratis konsultation**  Felter til: navn, telefonnummer, mail, evt. besked  Tekst til knap: Send |  |  |  |
| Analyticskode <script>  (function(i,s,o,g,r,a,m){i['GoogleAnalyticsObject']=r;i[r]=i[r]||function(){  (i[r].q=i[r].q||[]).push(arguments)},i[r].l=1\*new Date();a=s.createElement(o),  m=s.getElementsByTagName(o)[0];a.async=1;a.src=g;m.parentNode.insertBefore(a,m)  })(window,document,'script','//www.google-analytics.com/analytics.js','ga');  ga('create', 'UA-58469588-1', 'auto');  ga('send', 'pageview');  </script> |  |  |  |
| Diverse  * SEO solgt med * AdWords solgt med * Link til sociale medier (har bl.a. facebookside) |  |  |  |
| Footer ØRESTADS BOULEVARD 61 - 2300 KBH S - [INFO@REALSKIN.DK](mailto:INFO@REALSKIN.DK) |  |  |  |

Emails

* Vi skal oprette mailadressen: [info@realskin.dk](mailto:info@realskin.dk)

Forside

**Real Skin fjerner tusser og laver kosmetisk hudpleje med laser**

Vi fjerner og lysner tatoveringer samt udfører kosmetiske behandlinger med den nyeste og mest sikre laserteknologi på markedet - PicoSure.

Tekst til 3 tekstbokse på forsiden:

**Tatoveringsfjernelse**

Hurtig, effektiv og skånsom fjernelse af alle slags tatoveringer. Som de eneste i Danmark fjerner vi tatoveringer med PicoSure - den nyeste, bedste og mest sikre teknologi på markedet.

Læs mere her [link til siden ’Tatoveringsfjernelse’]

**Cover Up**

Hvis din tatovør skal have de bedste betingelser for at kunne lave den fedeste cover up, så brug lidt tid på at få lysnet den gamle tatovering. 1-2 behandlinger med PicoSure giver de optimale betingelser.

Læs mere her [link til siden ’Cover Up’]

**Kosmetiske behandlinger**

Vi tilbyder også kosmetiske laserbehandlinger som får din hud til at se yngre ud [link til siden ’Anti-aging / Rynkereduktion’]. Har du ar efter akne [link til siden ’Akne ar’] eller pigmentfejl [link til siden ’Pigmentfejl’] kan disse også fjernes - alt sammen med bare 2-3 behandlinger.

Få mere at vide [link til siden ’Kontakt’]

Tatoveringsfjernelse

**Effektiv, sikker og skånsom fjernelse af tatoveringer**

Vi fjerner dine tatoveringer med den bedste, hurtigste og mest sikre laserteknologi - PicoSure. Se mere om tatoveringsfjernelse og book en konsultation her!

**Effektiv tatoveringsfjernelse**

Real Skin tilbyder som de eneste i Danmark at fjerne tatoveringer med verdens mest avancerede laserteknologi PicoSure. PicoSure er den bedste, hurtigste og skånsomste måde at fjerne tatoveringer på:

* Bedre fjernelse af alle farver - også de ellers normalt vanskelige farver
* Hurtigere fjernelse, fordi der er behov for færre behandlinger
* Skånsommere behandling, fordi man i modsætning til med traditionel Q-Switch ikke tilfører varme til pigmentet og området omkring
* Hurtigere heling og kortere tid mellem behandlingerne
* Billigere, fordi der er behov for færre behandlinger

[sidekick]

Har du en tatovering, du vil have fjernet, så **udfyld kontaktformularen og kom ind til en gratis konsultation**, hvor vi kan vurdere din tatovering og komme med et estimat for antal behandlinger og en pris. Har du ikke mulighed for at komme forbi vores lokaler, er du velkommen til at sende billeder vedhæftet en mail til [info@realskin.dk](mailto:info@realskin.dk).

[kontaktboks]

**Hvor mange behandlinger skal du have?**

Hvor mange behandlinger du skal have for at få fjernet en tatovering afhænger af flere forhold:

* Tatoveringens størrelse
* Tatoveringens farver
* Tætheden i blækket
* Din hudtype
* Om det er en professionel tatovør eller en amatør, der har lavet din tatovering

Den gennemsnitlige behandlingstid med PicoSure er 4 gange, hvor man normalt skal regne med 12 ved traditionel Q-Switch. Det betyder, at vi med kun 4 gange kan fjerne tatoveringer, som kræver 12 behandlinger med traditionel Q-Switch. Normalt skal der gå ca. 6 uger mellem hver behandling med PicoSure, hvilket betyder en samlet behandlingstid på 6 måneder, hvor Q-Switch er 18.

Færre behandlinger betyder, at du betaler en langt lavere totalpris hos os selv om hver enkelt behandling måske er lidt dyrere.

**Hvordan foregår behandling med PicoSure?**

PicoSure bruger noget man kalder Pico Technology, som er en kombination af ”photo thermal action” og ”photo mechanical action”. Denne patenterede teknologi sørger for, at blækket i tatoveringen slås i stykker og bliver til helt små partikler, som er nemme for kroppens celler at nedbryde. Det er det, der gør, at man kan nøjes med meget færre behandlinger end ved Q-Switch.

PicoSure er høj effektivitet med en meget lille risiko. Teknologien gør det muligt at fjerne tatoveringer effektivt med meget lille risiko for bivirkninger. De hyppigste komplikationer er vabler, som går i sig selv efter et par dage. Derudover ses hyperpigmentering, hvor huden bliver lysere, da al pigment i huden bliver ramt. Dette er også et midlertidigt problem, som går i sig selv efter noget tid.

Cover Up

**Få en fed cover up, start med at få lysnet den gamle tatovering**

Vi kan typisk med 1-2 laserbehandlinger lysne din gamle tatovering så meget, så din tatovør kan lave en rigtig fed cover up. Kontakt os og hør om mulighederne!

**Få den bedste cover up**

Hvis du har en gammel tatovering, du ikke er tilfreds med og ønsker at få den dækket med en anden tatovering som et sleeve eller lignende, så giver du tatovøren de bedste betingelser for at lave noget fedt, hvis du får et par laserbehandlinger med PicoSure.

Når du med 1-2 behandlinger får lysnet din gamle tatovering, giver du din tatovør de optimale betingelser for at lave en cover up. Når din tatovering er lysnet kan den nemt dækkes med en ny tatovering, og tatovøren kan lave en meget bedre cover up, hvor det ikke er nødvendigt f.eks. kun at bruge mørke farver eller inddrage den gamle tatovering i den nye.

**Udfyld vores kontaktformular og kom ind til en gratis konsultation**, hvor vi kan se den tatovering, du gerne vil have ændret. Det giver os de bedste betingelser for at hjælpe dig til en fed cover up. Hvis du ikke har mulighed for at komme forbi vores lokaler, er du også velkommen til at sende billeder vedhæftet en mail til [info@realskin.dk](mailto:info@realskin.dk).

[kontaktboks]

**Hvilke typer tatoveringer kan behandles?**

PicoSure kan bruges til at fjerne alle slags tatoveringer med meget lille risiko for komplikationer. PicoSure egner sig specielt godt til tatoveringer med megen farve - blå, grøn og lilla, forsvinder på meget få behandlinger.

Vi kan med laseren fjerne såvel professionelle tatoveringer og amatørtatoveringer som traumatiske tatoveringer, som er opstået pga. uheld.

[sidekick]

**Hvordan foregår behandlingen?**

I en behandling med PicoSure bruges Pico Technology, som er en kombination af ”photo thermal action” og ”photo mechanical action”. Dette er en patenteret teknologi, hvor blækket i tatoveringen pulveriseres til helt små partikler, som relativt nemt kan nedbrydes af kroppens celler.

Behandling med PicoSure er høj effektivitet med en meget lille risiko. PicoSure gør det muligt at få fjernet og lysnet tatoveringer effektivt med en meget lille risiko for bivirkninger. De komplikationer, man hyppigst ser, er vabler, som går i sig selv efter et par dage.

Anti-aging / Rynkereduktion

**Anti-aging / Rynkereduktion med effektiv laserbehandling**

Vi udfører foryngende laserbehandling med den nyeste, hurtigste og mest sikre laserteknologi på markedet. Se mere og book tid til en konsultation her!

**Revitaliserende behandling**

Hos Real Skin udfører vi foryngende laserbehandling af ansigt, hænder og brystparti. Det er en skånsom behandling som strammer din hud op og revitaliserer den ved at reducere rynker og furer, samtidigt med pigmentforandringer fjernes.

Behandlingen er meget skånsom - du vil blot opleve lidt rødmen og varme i huden. Normalt vil du kunne gå på arbejde umiddelbart efter en behandling.

[sidekick]

[kontaktboks]

**Hvad er det for en behandling?**

PicoSure betragtes som en revolution inden for den kosmetiske laserbehandling, fordi den er både mere effektiv, skånsom og sikker end de traditionelle laserbehandlinger. En PicoSure-laser arbejder ved en højere frekvens end de traditionelle lasere og tilfører samtidigt ikke varme til huden. Det gør, at huden hurtigere heler op, og så reducerer det risikoen for bivirkninger.

Den nye og revolutionerende behandling betyder for dig som kunde:

* En mere effektiv og skånsom behandling, som ikke tilfører varme til huden eller vævet som man ellers oplever det ved de traditionelle laserbehandlinger
* Hurtigere heling, fordi huden ikke tilføres varme og dermed skades på samme måde som ved traditionelle laserbehandlinger

**Hvor mange behandlinger kræves?**

I de fleste tilfælde er 2-3 behandlinger nok til at give et synligt og tilfredsstillende resultat. Efter behandlingen er det vigtigt, at du bruger en creme med en høj faktor og ikke udsætter det behandlede område for sollys i de første 4 uger efter behandlingen. Vi anbefaler også, at du dækker det aktuelle område til i de sidste uger før behandling, fordi vi ikke kan behandle hud som har været udsat for sollys for nyligt.

Ud over en let rødmen og varme i huden, som gradvist reduceres i løbet af dagen, vil man normalt ikke opleve andre bivirkninger. Du kan derfor også tage tilbage på jobbet, til møde eller ud og mødes med veninderne umiddelbart efter en behandling.

Akne ar

**Fjernelse af ar efter akne med effektiv laserbehandling**

Vi fjerner ar efter akne med den nyeste, hurtigste og mest sikre laserteknologi. Læs mere om behandlingen af akne ar og book tid til en konsultation her!

**Effektiv fjernelse af ar fra akne**

Hos Real Skin kan vi hjælpe dig af med dine ar efter akne på en både effektiv og skånsom måde. Vi udfører laserbehandling med den nyeste teknologi - PicoSure. I løbet af bare 2-3 behandlinger kan du blive fri for dine ar og få en pænere og glattere hud.

PicoSure er den skånsomste laserbehandling på markedet - du vil blot opleve en let rødmen og varme i huden. Du vil normalt kunne gå på arbejde umiddelbart efter en behandling.

[sidekick]

[kontaktboks]

**Hvordan behandles akne ar med PicoSure?**

PicoSure betragtes som en revolution inden for laserbehandling, fordi det er en både mere effektiv, blid og sikker behandling end de traditionelle laserbehandlinger. PicoSure arbejder ved højere frekvens end traditionelle lasere og tilfører samtidigt ikke varme til huden. Dette gør, at huden hurtigere heler og reducerer risikoen for bivirkninger.

Denne nye og revolutionerende behandling betyder:

* En effektivere og skånsommere behandling, som ikke tilfører varme til huden som man ellers oplever det ved traditionelle laserbehandlinger
* En hurtigere heling, fordi huden ikke tilføres varme og skades på samme vis som ved traditionelle laserbehandlinger

**Hvor mange behandlinger kræves der?**

En behandling tager 20-30 minutter og i de fleste tilfælde er 2-3 behandlinger nok til at give et tilfredsstillende resultat.

Ud over en lille smule rødmen og en varme i huden, som gradvist reduceres i løbet af dagen, vil man normalt ikke opleve bivirkninger. Du kan derfor også tage tilbage på jobbet, til møde eller ud til sociale aktiviteter umiddelbart efter en behandling.

Pigmentfejl

**Pigmentfejl fjernes skånsomt og effektivt med laser**

Få fjernet pigmentfejl med den nyeste, hurtigste og mest sikre laserteknologi. Vi fjerner pigmentfejl og leverpletter skånsomt og effektivt - se mere her!

**Få fjernet pigmentfejl effektivt**

Real Skin tilbyder en mere effektiv, skånsom og sikker måde i forhold til reducering og fjernelse af pigmentfejl. Vi fjerner pigmentfejl og leverpletter med laser og bruger den hurtigste, bedste og mest sikre laser på markedet - PicoSure.

Har du en pigmentfejl eller nogle brune pletter, du ønsker at få fjernet, så kontakt os. Vi kan typisk fjerne eller reducere pletterne med nogle få behandlinger.

[sidekick]

**Hvilken type behandling tilbyder vi?**

Laseren PicoSure betragtes inden for laserbehandling af hud som en revolution, fordi den er både mere effektiv, skånsom og sikker sammenlignet med traditionelle laserbehandlinger. Laserbehandling med PicoSure betyder for dig:

* En effektivere og skånsommere behandling sammenlignet med traditionelle laserbehandlinger
* En hurtigere helingsproces, fordi behandlingen er langt blidere ved din hud end andre laserbehandlinger

**Hvad skal du være opmærksom på?**

Det behandlede område kan i nogle tilfælde være lidt lysere end den øvrige hud i tiden lige efter behandling. Kroppen vil med tiden selv udbedre skaden og producere den farve, der mangler.

Efter behandling skal du sørge for at bruge en creme med en høj solfaktor og holde det behandlede område ude af solen i de første fire uger. Vi anbefaler også, at du dækker det aktuelle område til de sidste uger inden behandling, fordi vi ikke kan behandle pigment, som har fået sol for nylig.

Vi gør desuden opmærksom på, vi kun behandler mørke pletter. Dette skyldes, at lyse eller hvide pigmentpletter indeholder farvestoffet melanin, som ikke kan tiltrække lyset fra laseren.

**Hvor mange behandlinger skal du have?**

Antallet af behandlinger afhænger af, hvor stort et hudområde, der skal behandles samt typen af uønsket pigment og den individuelle respons på behandlingen.

Før vi starter en behandling gennemfører vi altid en personlig konsultation i vores lokaler, hvor vi undersøger pigmentet, der skal fjernes, og giver dig en samlet pris på behandlingen. Konsultationen er gratis og kan bestilles her:

[kontaktboks]

Råd & Pleje

**Råd om pleje ved tatoveringsfjernelse / kosmetisk laserbehandling**

Her kan du læse om, hvad du skal gøre for at sikre det bedste resultat, når du får fjernet en tatovering med laser eller får en kosmetisk laserbehandling.

**Det skal du gøre før og efter behandling**

**Før behandling**

* Undgå sollys, herunder solarie og selvbrunerprodukter, i 2 uger før og efter behandling - allerhelst 4 uger. Sollys, solarie og selvbrunerprodukter nedsætter effekten af laserbehandlingen og øger chancen for bivirkninger, herunder misfarvninger (mørke og lyse) og ar.
* Hudområdet, der skal behandles, skal være rent og fri for cremer, makeup og solcreme.
* Isotretinoin (Accutane) og anden fotosensitiv medicin må ikke indtages mindst 6 måneder før behandling påbegyndes og må ikke bruges i behandlingsperioden.
* Brug ikke voks og/eller anden form for hårfjerningsmiddel på det hudområde, der skal behandles, 2 uger før og efter behandlingen for ikke at få overfølsom hud.
* Hvis der er mørke hår eller mange vellushår (de helt små fine hår) i det område, der skal behandles, skal du barbere området 12-24 timer før behandling.
* Du må ikke være gravid.
* Hvis der sker ændringer i din sygehistorie, dit helbred eller andet i behandlingsforløbet, som måtte være relevante i forhold til behandling hos os, skal du altid give os besked.

**Efter behandling**

* Lige efter en behandling kan der danne sig en skorpe på det område, der behandles. Rødme og hævelse er normalt. Der kan også forekomme små blodsprængninger.
* Efter en behandling påfører vi produkter, der beroliger og beskytter huden i det behandlede område. Vi anbefaler, du køber disse produkter eller lignende og fortsætter med at påføre dem op til en uge efter behandling eller indtil det behandlede område er helet.
* Du kan eventuelt lægge et koldt omslag over bandagen derhjemme. Ved ubehag kan du tage et par almindelige smertestillende tabletter.
* Sørg for at pleje det behandlede område omhyggeligt, indtil det er helet og fortsæt i de første 7 dage efter behandling.
* Rengør det behandlede område dagligt ved at bruse såret over med vand og dup det derefter tørt.
* Sørg for IKKE at pille, kradse, støde eller på anden made berøre huden i det behandlede område under helingen. Hvis der kommer skorpe på, må du ikke pille den af.
* Blærer og skorpedannelse er helt normalt at få, når man fjerner tatoveringer. Hvis du får blærer eller der dannes skorpe, må du ikke trykke eller kradse på huden. Hvis en blære brister af sig selv, skal du bare fortsætte med at påføre de forskellige produkter til efterbehandling for at fremme heling og undgå ar.
* Undgå lange bade samt spa og pool, indtil såret er helet.
* Fysisk anstrengelse som f.eks. sport, hvor du kommer til at svede, bør undlades i 2-7 dage efter behandling, da overdreven svedproduktion ødelægger helingsprocessen.
* Undgå sollys på det behandlede område. Hvis det behandlede område ikke kan undgå at få sol, brug da et tykt lag solcreme 30+ og påfør hver 2. time.

Hvis du har nogle spørgsmål eller oplever ubehag efter en behandling, kan du altid kontakte os på [info@realskin.dk](mailto:info@realskin.dk). Vi svarer typisk inden for et par timer.

Priser (billeder af størrelserne ligger her: T:\Realskin\Hjemmeside\Billeder af størrelser\sizes.zip)

**Priser på laserbehandlinger med PicoSure**

Her finder du vores prisliste, hvor du kan danne dig et overblik over, hvad det koster at få fjernet en tatovering eller få lavet en kosmetisk behandling med PicoSure.

**Vores priser på behandling med PicoSure**

Alle tatoveringer, pigmentfejl og akne ar vurderes individuelt, men af skemaet nedenfor kan du få en idé om, hvad behandling med PicoSure koster. Som udgangspunkt er det ikke billigere med PicoSure i forhold til traditionelle behandlinger, men som det fremgår af skemaet, så er det meget hurtigere med denne teknik end med traditionel Q-Switch.

Når vi skal fjerne en tatovering, vurderer vi tid og pris ud fra følgende kriterier:

* Farverne tatoveringen er lavet med
* Om tatoveringen er udført professionelt eller af en amatør
* Hvor meget blæk der er i huden
* Hvilken hudtype du har

Hvor PicoSure skal bruge 5 behandlinger til at fjerne en tatovering, skal en gammel Q-Switch-laser bruge 12-14 behandlinger. Amatørtatoveringer fjernes normalt ved 3 behandlinger. Farvede tatoveringer, fjernes meget hurtigt, også farver som førhen var næsten umulige at fjerne.

|  |  |  |  |  |
| --- | --- | --- | --- | --- |
| **Størrelse** | **1 PicoSure behandling** | **5 PicoSure behandlinger** | **1 Q-Switch behandling** | **12 Q-Switch behandlinger** |
| 3x3 cm | 2.000 kr. | 10.000 kr. / 10 mdr. | 1.000 kr. | 12.000 kr. / 24 mdr. |
| 5x5 cm | 3.000 kr. | 15.000 kr. / 10 mdr. | 1.250 kr. | 15.000 kr. / 24 mdr. |
| 8x8 cm | 5.000 kr. | 25.000 kr. / 10 mdr. | 2.000 kr. | 24.000 kr. / 24 mdr. |
| 15x15 cm | 6.000 kr. | 30.000 kr. / 10 mdr. | 2.500 kr. | 30.000 kr. / 24 mdr. |
| 25x25 cm | 7.000 kr. | 35.000 kr. / 10 mdr. | 3.000 kr. | 36.000 kr. / 24 mdr. |

FAQ (skal laves med fold ud-funktion som på <http://www.custommadeink.dk/faq>)

**Spørgsmål og svar til behandling med PicoSure**

Her kan du finde svar på alle dine spørgsmål til behandling med PicoSure - og er der et spørgsmål, du ikke finder svar på, så er du velkommen til at sende os en mail.

**Hvad er PicoSure?**

PicoSure regnes inden for laserteknologi for en revolution i forhold til sikker og effektiv fjernelse af tatoveringer. PicoSure sender laserenergi til tatoveringen og eliminerer den, uden at pigmentet og vævet rundt om tilføres stor varme. Dette gør behandlingen både hurtigere og mere skånsom end ved behandling med f.eks. Q-Switch-laser (nanosekundbaseret), og det reducerer risikoen for bivirkninger.

**Hvor mange behandlinger skal der til?**

PicoSure er så effektiv en laser, at vi kun skal bruge mellem en tredjedel og halvdelen af det antal behandlinger, man normalt ville bruge med traditionel behandling med Q-Switch-laser. Det betyder, at vi på bare 4 behandlinger kan fjerne tatoveringer, som kræver 12 behandlinger med Q-Switch.

**Hvor længe varer en behandling?**

Selve behandlingen med laseren varer kun nogle få minutter, dog afhængigt af tatoveringens størrelse. Vi gennemgår altid behandlingen med dig, før vi går i gang og rådgiver dig i forhold til efterbehandling. Alt i alt, med gennemgang og rådgivning, tager en behandling 20-30 minutter.

**Kan tatoveringen forsvinde helt?**

Sorte og mørkeblå tatoveringer kan i de fleste tilfælde fjernes 100 % med 3-6 behandlinger. Andre farver kan være vanskeligere at fjerne og kræver derfor flere behandlinger for at nå det ønskede resultat.

Nogle gange kan pigmentet i huden, der hvor tatoveringen er blevet fjernet, fremstå lysere end huden rundt om, så det ligner en ’spøgelsestatovering’. Pigmentet vil typisk vende tilbage af sig selv efter noget tid.

**Hvad koster det?**

Prisen bestemmes ud fra prisen pr. behandling og hvor mange behandlinger, der er behov for. Du kan læse mere om vores priser på vores side med priser [link til siden ’Priser’].

**Kan behandlingen give ar eller andre bivirkninger?**

Traditionelle Q-Switch-lasere kan efterlade ar og/eller lyst pigment, fordi de tilfører ret meget varme til pigmentet og vævet rundt om. Real Skin bruger PicoSure som ikke tilfører væsentlig varme til behandlingsområdet. Det gør processen meget mere skånsom, samtidigt med det mindsker risikoen for at få ar eller lyst pigment i behandlingsområdet.

**Hvor længe skal der gå mellem behandlingerne?**

Der skal gå 6 uger mellem hver behandling med PicoSure. En traditionel Q-Switch-laser kræver, der går mellem 6 til 8 uger mellem behandlingerne.

Normalt vil vi bruge mellem en tredjedel og halvdelen af det antal behandlinger, man ville have behov for med Q-Switch. Det betyder eksempelvis, at vi på 4 behandlinger kan fjerne tatoveringer som kræver 12 med Q-Switch (Revlite/Medlite, Trivantage m.fl.). Dette betyder, at den totale tid, du skal afsætte til at få fjernet din tatovering, udgør 6 måneder med PicoSure, hvor du ville skulle bruge 18 måneder med Q-Switch.

**Gør det ondt?**

Behandlingen føles som en let prikken i huden og er ovre på få minutter. De fleste vælger at gennemføre behandlingen uden nogen form for lokalbedøvelse. Vi køler det aktuelle område ned med kold luft under behandlingen for at gøre behandlingen og den efterfølgende helingsproces mere skånsom og effektiv.

Hvis du ønsker lokalbedøvelse, bruger vi en creme, som skal påføres senest 1 time før behandling. Det er derfor vigtigt, at du aftaler dette med os på forhånd.

**Hvad slags efterbehandling er nødvendig?**

Det behandlede område kan være ømt og skal holdes rent og frit, så det kan få luft. Vi rådgiver dig altid om, hvordan du bedst sikrer en hurtig heling.

Om os

**Vil du vide mere om Real Skin, så læs med her!**

Real Skin tilbyder Danmarks bedste, hurtigste og mest sikre måde at fjerne tatoveringer, pigmentpletter, ar efter akne m.m.

**Effektiv, skånsom og tryg behandling**

Real Skin tilbyder dig Danmarks mest effektive, skånsomme og trygge måde at fjerne tatoveringer, ar efter akne, pigmentpletter m.m. Det gør vi ved at være de eneste i Danmark og nogle af de meget få i Skandinavien, der bruger verdens mest avancerede laser PicoSure.

**Moderne lokaler centralt i København**

Vi har lokaler centralt i Ørestad i København, hvor vi tager imod og gerne fortæller om behandlingen, før du laver en aftale.

**Vi går ind for gode tusser**

Vi har ikke noget imod tatoveringer, men vi har noget imod dårlige tatoveringer. Derfor vil vi altid gerne hjælpe, hvis du har en dårlig tatovering eller du bare er et andet sted i livet nu end da du fik lavet din første tatovering som 18-årig.

Skriv til os på [info@realskin.dk](mailto:info@realskin.dk) eller kom forbi vores lokaler, så tager vi en snak og finder ud af, om vi skal fjerne din tatovering helt eller vi blot skal lysne den, så du kan få lavet en fed cover up.

Kontakt

**Kontaktoplysninger på Real Skin**

Her finder du alle kontaktoplysninger på Real Skin samt har mulighed for at udfylde og sende kontaktformular.

**REALSKIN DK ApS**

CVR: 36435070

Ørestads Boulevard 61

2300 København S

[info@realskin.dk](mailto:info@realskin.dk)

**Udfyld vores kontaktformular og aftal en tid til en gratis konsultation**, hvor vi kan se din tatovering, de pigmentfejl eller hvad du ønsker hjælp til at få fjernet. På den måde kan vi give dig det bedste estimat over tid og pris.

Er det svært for dig pga. geografi eller tid at komme forbi vores lokaler, er du også velkommen til at sende billeder vedhæftet en mail til [info@realskin.dk](mailto:info@realskin.dk).

[kontaktboks]

[Google kort]